**Številka: *545606-16/2020 / 1***

**Ljubljana, dne *09.04.2020***

**GENERALNI SEKRETARIAT VLADE REPUBLIKE SLOVENIJE**

gp.gs@gov.si

V vednost:

**MINISTRSTVO ZA ZUNANJE ZADEVE**

EU-portal@gov.si

**ODLOČITVE REPUBLIKE SLOVENIJE**

**V ZVEZI Z ZADEVAMI EVROPSKE UNIJE**

**PREDLOG ZA OBRAVNAVO**

I.

**1. Zadeva EU**:

Naslov dokumenta v slovenskem jeziku: *Predlog sklepa Evropskega parlamenta in Sveta o spremembi Odločbe Sveta 2003/17/ES glede enakovrednosti poljskih pregledov semenskih posevkov žit, ki se izvajajo v Ukrajini, in enakovrednosti semena žit, ki se prideluje v Ukrajini*

Naslov dokumenta v delovnem jeziku EU: *Proposal for a Decision of the European Parliament and of the Council amending Council Decision 2003/17/EC as regards the equivalence of field inspections carried out in Ukraine on cereal seed-producing crops and on the equivalence of cereal seed produced in Ukraine*

Datum dokumenta: *07.04.2020*

Številka dokumenta: *7238/20*

Medinstitucionalna oznaka: *2020/0053(COD)*

Pri izdelavi predloga stališča so upoštevane še različice in priloge dokumenta EU:

**2. Vrsta odločitve RS**:*Stališče Republike Slovenije*

**3. Postopek sprejemanja zadeve EU v institucijah EU**:

Postopek: *Nezakonodajni postopek*

Faza sprejemanja: *1. obravnava*

**4. Pristojni organ EU**:

Svet EU v sestavi: AGRI - Svet EU za kmetijstvo in ribištvo

Delovno telo Sveta EU: F.17.c - Delovna skupina za kmetijska vprašanja (c) semenski material

**5. Organ, pristojen za dokončen sprejem stališča RS**:

*Vlada*

**6. Pravna podlaga za obravnavo v Državnem zboru**:

*Vlada Republike Slovenije s stališčem Republike Slovenije seznani Državni zbor Republike Slovenije v skladu z 8. členom Zakona o sodelovanju med državnim zborom in vlado v zadevah Evropske unije.*

Pri delu v Državnem zboru bodo sodelovali: *dr. Aleksandra Pivec, ministrica, dr. Jože Podgoršek, državni sekretar, Damjan Stanonik, državni sekretar*

**7. Roki**:

Predviden čas pričetka obravnave zadeve EU v institucijah EU: *1. polovica 2020*

Predviden čas sprejema zadeve EU v institucijah EU: *1. polovica 2020*

Rok za odziv organa: *29.4.2020*

Rok za obravnavo na seji Vlade in njenih odborih: *7.5.2020*

Rok za obravnavo predloga stališča RS v DZ:

Predlog z obrazložitvijo za skrajšanje oziroma podaljšanje rokov:

**8. Organ, odgovoren za pripravo predloga stališča RS**:

Organ: *Ministrstvo za kmetijstvo, gozdarstvo in prehrano*

Kontaktne osebe organa: *Marinka Pečnik, Uprava za varno hrano, veterinarstvo in varstvo rastlin*

**9. Delovna skupina Vlade, organizirana za posamezno področje zadev EU**:

*DS25 - Kmetijstvo*

vodilni organ: *MKGP - Ministrstvo za kmetijstvo, gozdarstvo in prehrano*

vodja delovne skupine: *dr. Darja Majkovič*

**Delovna skupina je predlog stališča RS obravnavala**:*Ne*

**10. Predlog stališča RS je usklajen z organi**:

Organ: *Ministrstvo za gospodarski razvoj in tehnologijo, Ministrstvo za zunanje zadeve*

Kontaktna oseba organa: *Andrej Piano, Anton Horžen, MGRT; mag. Jasmina Adem-Grujič, MZZ*

**11. O predlogu stališča RS je bilo opravljeno posvetovanje z**:

**12. Zahteva za obravnavo**:*na seji Vlade, na seji Odbora za gospodarstvo*

|  |
| --- |
| **dr. Aleksandra Pivec**  **MINISTRICA** |

II.

**PREDLOG**

**STALIŠČE RS**

Na podlagi 21. člena Zakona o Vladi Republike Slovenije (Uradni list RS, št. 24/05 – uradno prečiščeno besedilo, 109/08, 38/10 – ZUKN, 8/12, 21/13, 47/13 – ZDU-1G, 65/14 in 55/17) je Vlada Republike Slovenije sprejela naslednji sklep

**A)**

Republika Slovenija je sprejela (določila predlog)

***Stališče Republike Slovenije***

*Vlada Republike Slovenije je sprejela na podlagi 49.h člena Poslovnika Vlade Republike Slovenije stališče Republike Slovenije k zadevi Predlog sklepa Evropskega parlamenta in Sveta o spremembi Odločbe Sveta 2003/17/ES glede enakovrednosti poljskih pregledov semenskih posevkov žit, ki se izvajajo v Ukrajini, in enakovrednosti semena žit, ki se prideluje v Ukrajini - 7238/20, ki se glasi:*

*Republika Slovenija podpira Predlog sklepa Evropskega parlamenta in Sveta o spremembi Odločbe Sveta 2003/17/ES glede enakovrednosti poljskih pregledov semenskih posevkov žit, ki se izvajajo v Ukrajini, in enakovrednosti semena žit, ki se prideluje v Ukrajini.*

**B)** *(****Za zakonodajne akte in odločitve politične narave)***

**POGLAVITNE REŠITVE IN CILJI PREDLOGA ZADEVE EU**:

*Odločba Sveta 2003/17/ES priznava enakovrednost nekaterim tretjim državam glede poljskih pregledov in pridelave semena nekaterih vrst. Nacionalne določbe, ki urejajo seme, požeto in kontrolirano v navedenih državah, dajejo glede lastnosti semena in ureditev njegovega pregledovanja, zagotavljanja identifikacije semena, označevanja in kontrole ista zagotovila kot določbe, ki se uporabljajo za seme, požeto in kontrolirano v Evropski uniji. Ker Ukrajina ni med navedenimi tretjimi državami, uvoz semen žit, požetih v navedeni državi, v Evropsko unijo trenutno ni mogoč.*

*Ukrajina je Komisijo zaprosila, da se njeno seme žit vključi v področje uporabe Odločbe Sveta 2003/17/ES kot enakovredno.*

*Komisija je preučila zadevno zakonodajo Ukrajine in na podlagi revizije sistema uradnih kontrol in potrjevanja semena žit v Ukrajini ter njegove enakovrednosti z zahtevami Unije, izvedene leta 2015, objavila „Končno poročilo o reviziji, izvedeni v Ukrajini od 26. maja 2015 do 4. junija 2015, za ocenitev sistema uradnih kontrol in potrjevanja semena žit ter njegove enakovrednosti z zahtevami Evropske unije“. Ugotovljeno je bilo, da so obstoječe ukrajinske zahteve in sistem enakovredni zahtevam in sistemu Unije ter nudijo ista zagotovila kot sistem Unije.*

*Zato se predlaga, da se s sklepom, ki ga sprejmeta Evropski parlament in Svet, ukrajinsko seme prizna kot enakovredno semenu žit, požetemu, pridelanemu in kontroliranemu v Evropski uniji.*

*Republika Slovenija podpira Predlog sklepa Evropskega parlamenta in Sveta o spremembi Odločbe Sveta 2003/17/ES glede enakovrednosti poljskih pregledov semenskih posevkov žit, ki se izvajajo v Ukrajini, in enakovrednosti semena žit, ki se prideluje v Ukrajini.*

**OCENA VPLIVOV IN POSLEDIC PREDLOGA ZADEVE EU**:

Vpliv na pravni red

*Ni vpliva na pravni red.*

Posledice za proračun

*Predlog ne vpliva na proračun EU in RS.*

Vpliv na gospodarstvo

*Pričakovati je pozitiven vpliv na gospodarstvo. Predlog bo spodbudil trgovino med Ukrajino in EU. Z vlaganjem v zmogljivosti za proizvodnjo semen v Ukrajini podjetja s sedežem v EU poskušajo diverzificirati svoja območja proizvodnje semen po vsej Evropi, da bi zmanjšala tveganja za proizvodnjo samo na enem podnebnem območju. Enakovrednost bi torej prispevala k ohranjanju neprekinjene oskrbe s semenom visoke kakovosti v EU. Poleg tega evropska semenska podjetja iščejo nove priložnosti, ki bi jih zagotovila enakovrednost EU.*

Vpliv na javno upravo

*Predlog nima vpliva na javno upravo.*

Vpliv na okolje

*Predlog nima vpliva na okolje.*

Drugo

**C)**

**Predstavniki RS, ki bodo zastopali stališče RS v institucijah EU**:

***dr. Aleksandra Pivec, ministrica, dr. Jože Podgoršek, državni sekretar, Damjan Stanonik, državni sekretar; Milena Koprivnikar, SPBR***